El teatre es converteix en protagonista d’una nova vesprada cultural programada des de l’Agrupació de Falles de Burjassot
2025-07-24

L’Agrupació de Falles de Burjassot, presidida per Iván Heredia, ha programat una vesprada molt cultural dissabte que ve 18 de novembre. Una vesprada en la qual el teatre serà el protagonista indiscutible de la mà de dues de les comissions falleres del municipi.

Els grups de teatre de les Falles Mariano Benlliure, a les 17 hores, i Mendizábal, a les 19 hores, seran els protagonistes indiscutibles de la vesprada i de segur que amb les seues posades en escena, sorprendran a tots els presents en el Saló d’Actes de la Casa de Cultura.

Des de l’Agrupació de Falles animen a la ciutadania al fet que acudisca a gaudir del millor teatre de la mà de les comissions burjassoteres. Tradició, cultura, falles i festa es donen cita en aquesta jornada teatral oberta a tots els públics.